
Kanepi tänava teenindamiseks

vajaliku maa määramine

1. Asjaolud ja menetluse käik
Narva linna omandis on tänavaehitis „Kanepi tänav“. Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.
Kanepi tänava aluse- ja selle teenindamiseks vajaliku maa munitsipaliseerimise eesmärgil 29.12.2015.a on koostatud kaks maa piiride ettepanekut (lisatakse korraldusele), mis on kooskõlastatud Ida-Viru maavanema poolt. Narva Linnavalitsuse 10.02.2016.a korraldustega nr 134-k ja 135-k on munitsipaalomandisse taotletavatele maadele määratud aadressid Kanepi tänav L1 ja Kanepi tänav L2.
24.03.2016.a Narva Linnavolikogu võttis vastu otsused nr 59 ja nr 60 Kanepi tänav L1 ja Kanepi tänav L2 maa-alade linna munitsipaalomandisse taotlemise kohta. Sama otsuste punkti 3.2 kohaselt on eelmainitud maade  sihtotstarbeks määratud transpordimaa. 

Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12 määrab linna- või vallavalitsus ehitise teenindamiseks vajaliku maa suuruse ja piirid. Otsusele lisatakse ehitise teenindamiseks vajaliku maa määramise ettepanek. Otsus koos lisadega lisatakse maa munitsipaalomandisse andmise toimikutesse ning see on aluseks katastriüksuste moodustamisel.

2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid.
2.5 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel.
3. Otsus

Määrata tänavaehitise „Kanepi tänav“ (ehitise kasutamise otstarve on tänav, kood 21120) teenindamiseks vajalik maa alljärgnevalt:

3.1 Kanepi tänav L1 vastavalt maa piiride ettepanekule (lisa 1) ligikaudne pindala 1 500 m2;

3.2 Kanepi tänav L2 vastavalt maa piiride ettepanekule (lisa 2) ligikaudne pindala 4 000 m2;

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

